అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
నిత్యశ్రీ మహదేవన్
ఆమె ఎ.ఆర్.రెహమాన్ స్వరపరచిన తమిళ చిత్రం "జీన్స్"లో ప్లేబ్యాక్ సాంగ్ పాడడం ద్వరా గుర్తింపు పొందారు.
ఆమె ఆగష్టు 25 1973 న లలితాశివకుమార్ మరియు శివకుమార్ దంపతులకు జన్మించింది. శివకుమార్ యొక్క తల్లి డి.కె.పట్టమ్మాళ్ ప్రముఖ సంగీత విద్వాంసురాలు. ఈమె మొదటి గురువు తన తల్లి మరియు సంగీత విద్వాంసురాలైన లలితా శివకుమార్. నిత్యశ్రీ కుటుంబం సంగీతజ్ఞుల కుటుంబం. తన తల్లి లలితా శివకుమార్, నాయనమ్మ డి.కె.పట్టమ్మాళ్ మరియు నాయనమ్మ సోదరుడు ‎డి.కె.జయరామన్లు సంగీత విద్వాంసులు. ఆమె తల్లి యొక్క తండ్రి (తాతగారు) మృదంగ విద్వాంసులు పాల్గాట్ మణి అయ్యర్